Moontlike cholera-uitbreking noord van PtaArgieffoto Die Tshwane-metro het Woensdag inwoners van die groter Hammanskraal-gebied, noord van Pretoria, gewaarsku teen ŉ moontlike cholera-uitbreking. Selby Moeketsi Bokaba, woordvoerder van die metro, het gesê spesialiste van die metro se laboratorium is tans in die omgewing om dringende toetse te doen om vas te stel of die water wel met cholera besmet is. “Die metro het rondgaande watertenkers na die omgewing gestuur om te verseker daar is deurlopend voorsiening van drinkwater vir inwoners in die gebiede wat geraak word. Ons sal die inwoners inlig oor die uitslag van die toetse,” het Bokaba gesê. Die voorstede wat geraak word, is Dilopye, New Eersterust, Temba, Babelegi Industries, Marokolong, Ramotse, Majaneng, Mandela Village, Sekampaneng en Hammanskraal.